眾所周知：『如來』者，其義有三。謂法身、報身、應身也。如同《金剛經》云：「無所從來，亦無所去。」此法身如來也。《轉法輪論》云：「第一義諦名如，正覺名來。」此報身如來也。《成實論》云：「乘如實道，來成正覺。」此應身如來也。
至於何等為『如來之三種神變調伏眾生』？依《大寶積經》開示：我以三種神變調伏眾生，一者說法；二者教誡；三者神通。茲分述之如下：
所謂如來無礙大智，見未來世一切眾生心行差別，於三寶所有信不信，及業果報皆悉了知。如佛所說：若現在世所行惡因當墮惡趣，隨業受報決定無差。若彼眾生善業因緣誓願力故，從惡趣出生人天中。或以聲聞辟支佛乘及以大乘，而得解脫。經爾所劫受苦受樂，當得涅槃，當得值遇若干諸佛，如是等業決定無差。若彼眾生善業因緣誓願力故，當生欲界色界無色界，經爾所劫。以如是乘而得解脫，以如是行當得見佛承事供養，如是一切上中下品善不善業，乃至一念，如來悉知而為說法，是名說法神變。
若如是教諸持戒者，是應作是不應作，是應信是不應信，是應親近是不應親近，是法雜染是法清淨，乃至攝受一切功德善道資糧。行如是道得聲聞乘辟支佛乘，行如是道成就大乘，非法應離，如法應住，如佛所教決定無差。是地獄業是傍生業，是餓鬼業是人天業，不善應捨，善法應修，此是聖道應如是學，此等眾生人天往返漸入涅槃，如是示教終不空過，是名教誡神變。
若為調伏憍慢眾生，或現一身而作多身，或現多身而作一身，山崖牆壁出入無礙。身上出火身下出水，身下出火身上出水，入地如水履水如地。日月威德以手捫摩，或現大身至於梵世，乃至廣大，遍覆三千大千世界，隨所應現調伏眾生，是名神通神變。
總而言之，『如來』者，梵語曰多陀阿伽陀Tatha%gata，譯言如來，佛十號之一。又佛之本覺、始覺、究竟覺，與自覺、覺他、覺行圓滿，以及法身佛、報身佛、化身佛等種種道理，本來都是相互聯繫，互為因果的。換言之，因為有了本覺，才說始覺，然後就有究竟覺；因為有了自覺，才有覺他，最後達到覺行圓滿；因為有了法身佛，才有報身佛，所以就有化身佛。此即是《大乘妙法蓮華經》所云之『由本垂跡，開跡顯本，廢跡立本，為實施權，開權顯實，廢權立實』之道理。恰如蓮華一樣，為蓮故華，華開蓮現，華落蓮成是也。願與諸仁者共勉之！！